OpenLLM-France/wikimedia huggingface dataset:
# La Freixeneda (la Vall d'en Bas)

La Freixeneda és una masia situada al municipi de la Vall d'en Bas, a la comarca catalana de la Garrotxa.
Es troba al vessant est del Puig de la Freixeneda, a Falgars d'en Bas.

## Referències

* ↑ «La Freixeneda (la Vall d'en Bas)». Gran Enciclopèdia Catalana. Barcelona: Grup Enciclopèdia Catalana.
# Muhàmmad III al-Mustakfí

Muhàmmad III o Muhàmmad ibn Abd-ar-Rahman al-Mustakfí —àrab: محمد بن عبد الرحمن المستكفي, Muḥammad ibn ʿAbd ar-Raḥmān al-Mustakfī— fou un príncep omeia que es va proclamar califa i va governar a Còrdova del 1024 al 1025.
El jove califa Abd ar-Rahman V al-Mustazhir va causar descontentament pel predomini que donava a l'aristocràcia cordovesa amb nomenament d'intel·lectuals pels càrrecs principals, i la manca de respecte a la puresa islàmica; el príncep Muhammad es va aliar al líder del partit islàmic ortodox Ibn Khalib, i va aconseguir el suport d'un grup de militars; es va fomentar una revolta amb el suport militar; el palau califal fou envoltat i la minsa resistència fou eliminada; els principals ministres del califa van morir a la lluita (17 de gener de 1024); Abd al-Rahman V fou deposat i nomenant nou califa el príncep rebel, amb el nom de Muhammad III al-Mustakfi; el califa deposat s'havia amagat però fou descobert i va ser capturat i Muhammad el va fer matar el 18 de gener. Havia regnat només 47 dies.
Va tenir com a hadjib a Ibn Khalid. Aviat va tornar a regnar el descontentament i va esclatar una nova revolta popular (1025). El hadjib fou mort per les masses. Muhammad va aconseguir fugir, però fou assassinat algun temps després. Yahya ben Ali de Màlaga fou proclamat califa per tercera vegada.

## Bibliografia

* (francès) Lévi-Provençal, Évariste. Histoire de l'Espagne musulmane.
# Cor Bakker

Cor Bakker (Zaandam, 2 d'octubre de 1918 - Ídem, 18 de desembre de 2011) va ser un ciclista neerlandès que fou professional entre 1939 i 1955. Va competir tant en carretera com en pista on va guanyar la primera edició del Sis dies de Barcelona.

## Palmarès

* 1948
** Vencedor d'una etapa a la Volta als Països Baixos
* 1949
** Campió dels Països Baixos en Mig Fons
* 1952
** 1r als Sis dies de Barcelona (amb Henk Lakeman)

### Resultats al Tour de França

* 1948. Exclòs (6a etapa)

## Referències

* ↑ «Baker - Lakeman, triumfadores de los Seis dias de Barcelona». Mundo Deportivo, 13-06-1952 [Consulta: 4 abril 2015].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# François Reuter

Jean François Reuter (Ciutat de Luxemburg, 3 d'abril de 1819 ― ?, 17 de febrer de 1908) va ser un professor de química i meteoròleg luxemburguès.
El setembre de 1848 va aconseguir una nominació com a professor de química provisional a l'Ateneu de Luxemburg, el setembre de 1853 va esdevenir definitiu. El juny de 1871 va arribar com a Professor de la 1a Classe. Es va jubilar a l'abril de 1888.
François Reuter va ser membre fundador i secretari (1850-1853) de la Société des sciences naturelles, la qual entre 1870 i 1906 va presidir.
Majoritàriament va publicar articles sobre química, per exemple, Anàlisi de l'aigua mineral de Mondorf (1845), un article sobre el cotó pólvora (juntament amb Petrus-Johannes-Jacobus van Kerckhoff), un sobre l'antimoni de Géisdref (1853) o un sobre la mena de ferro luxemburguesa (1855, 1864, 1865). Com a curiositat, l'anàlisi de l'aigua de la font de Pirminus de Kaundorf (1863), on va descobrir certes propietats que afavorien el palanquejament.
Des de 1854, el seu principal treball va ser, sobretot, sobre observacions meteorològiques, i que va anar recollint en l'obra «Observations météorologiques» sota la Société des sciences naturelles com a "mémoires hors série " publicat el 1867 (1a edició), 1874 (2a ed.), 1887 (3a i 4a ed.) i 1890 (5a ed.).
Cal destacar que, va participar en diverses altres publicacions amb la seva signatura, com pot ser les del zoòleg Alphonse de la Fontaine (1897).

## Referències

* ↑ Heuertz 1922, pàg. 51.
* ↑ Massard 2000, pàg. 13.
* ↑ Massard 1989, pàg. 423; eng komplett Lëscht ass beim Martin Blum ze fannen: Blum, M., 1981. Bibliographie luxembourgeoise ou catalogue raisonné de tous les ouvrages ou travaux littéraires publiés par des Luxembourgeois ou dans le Grand-Duché actuel de Luxembourg. Première partie: Les auteurs connus. Nouvelle édition, complétée, avec introduction et index analytique, par Carlo Hury. First published 1902-1932. Reprinted 1981. München, Kraus International Publications, vol. 2: M-Z, S. 328-330.

## Bibliografia

* Anònim, 1999. Personnagen: Jean François Joseph Reuter. Lëtzebuerger Journal 1999, Nr. 65 (3./4. abril), pàg. 25.
* Heuertz, F., 1922. Le personnel de l'enseignement moyen ou secondaire du Grand-Duché de Luxembourg 1839-1922 (1er août). Luxembourg, VIII, pàg. 79.
* Massard, J.A., 1989. La vie scientifique. A: M. Gerges (editor): Mémorial 1989: la Société luxembourgeoise de 1839 à 1989. Luxemburg, Les Publications Mosellanes, pàgs. 408-440.
* Massard, J.A., 2000. Les origines de la Section des Sciences de l'Institut grand-ducal a: Institut Gran Ducal, Secció de ciències naturals, físiques i matemàtiques, 1850-2000: Les ciències al segle XXI. Cicle de conferències del 12 d'octubre al 21 de desembre de 2000 al Centre Universitari de Luxemburg. Luxemburg, pàgs. 10-20. PDF
* Massard, J.A., 2005. Aspects de l'histoire de la météorologie au Luxembourg. Ferrantia (treball científic del Museu Nacional d'Història Natural de Luxemburg), 43 : 9-20. Arxivat 2007-06-07 a Wayback Machine.
# Sis dies de Burnaby

Els Sis dies de Burnaby va ser una cursa de ciclisme en pista, de la modalitat de sis dies, que es corria a Burnaby (Canadà). De manera professional es va començar a disputar el 2007, però ja abans s'havien corregut en categoria inferiors.

## Palmarès

| Any | Primers | Segons | Tercers |
| 2007 | Zachary Bell Svein Tuft | Kenny Williams Tyler Farrar | Austin Carroll Cody O'Reilly |
| 2008 | Zachary Bell Svein Tuft | Michael Friedman Colby Pearce | Kenny Williams Kirk O'Bee |

## Referències

* ↑ «6 jours de Burnaby (Canada)». [Consulta: 20 desembre 2022].
* ↑ Archives, Cycling. «Burnaby, Carrera de los seis días» (en anglès). [Consulta: 20 desembre 2022].
# Morrison (Colorado)

Morrison és una població dels Estats Units a l'estat de Colorado. Segons el cens del 2000 tenia 430 habitants.

## Demografia

Segons el cens del 2000, Morrison tenia 430 habitants, 125 habitatges, i 73 famílies. La densitat de població era de 75,1 habitants per km².
Dels 125 habitatges en un 23,2% hi vivien nens de menys de 18 anys, en un 52% hi vivien parelles casades, en un 4,8% dones solteres, i en un 41,6% no eren unitats familiars. En el 33,6% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,82.
Per edats la població es repartia de la següent manera: un 11,9% tenia menys de 18 anys, un 4,7% entre 18 i 24, un 20,2% entre 25 i 44, un 19,5% de 45 a 60 i un 43,7% 65 anys o més.
L'edat mediana era de 58 anys. Per cada 100 dones de 18 o més anys hi havia 62 homes.
La renda mediana per habitatge era de 53.438 $ i la renda mediana per família de 68.333 $. Els homes tenien una renda mediana de 37.292 $ mentre que les dones 30.893 $. La renda per capita de la població era de 24.347 $. Entorn del 4,9% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Morrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Jan de Bisschop

Jan de Bisschop, també conegut com a Johannes Episcopius, (Amsterdam, 1628 - La Haia, 1671) fou un pintor i gravador del barroc neerlandès, a l'Edat d'Or neerlandesa.

## Biografia

D'acord amb RKD va aprendre de Bartholomeus Breenbergh, i va influir alhora, Jacob van der Ulft. Tant Ulft com Bisschop van néixer en bones famílies i van ser exemples de pintors que practicaven l'art més per plaer que per guanyar-se la vida. Bisschop va ser membre fundador de la Confrerie Pictura i va realitzar dos llibres a la dècada de 1670 de material instructiu per a joves artistes. Es va basar en les seves pròpies còpies d'artistes clàssics i també de còpies de Rome-traveller de Pieter Donker. Un dels llibres constava de 112 gravats que es van produir entre els anys 1668 i 1669 com Signorum Veterum Icones (títol en neerlandés: Afbeeldingen van antieke beelden) i l'altre va ser imprès el 1671 com Paradigmata Graphices variorum Artificum (títol en neerlandés: Voor-beelden der Teken- konst van verscheyde Meesters).
* La porta de l'est a Delft (1655-1660)
* Dona amb una gerra després de la còpia d'un dibuix de Pieter Donker, que al seu torn va copiar de Rafael Sanzio.
* Al·legoria sobre el poder de Venus (1638-1671)

## Referències

* ↑ «Jan de Bisschop» (en neerlandès). RKD. [Consulta: 10 març 2016].
# La Llorona (cançó)

La Llorona es una cançó popular mexicana, originada a la zona de l'istme de Tehuantepec, a Oaxaca. No té una versió única; sobre la seva harmonia, molts autors han creat o derivat versos que la converteixen en una historia d'amor i dolor representativa de la música tradicional.
Especialment coneguda es la versió que va fer Chavela Vargas
# Molini di Triora

Lucinasco (en ligur Moin de Triêua) és un comune italià, situat a la regió de la Ligúria i a la província d'Imperia. El 2015 tenia 617 habitants.

## Geografia

Es troba en un fons de vall, a uns 460 msnm i a uns 25 km de la costa. Té una superfície de 58,05 km² i les frazioni Agaggio Inferiore, Agaggio Superiore, Aigovo, Andagna, Corte, Gavano, Glori, Grattino i Perallo. Limita amb Badalucco, Bajardo, Carpasio, Castelvittorio, Montalto Ligure, Montegrosso Pian Latte, Rezzo i Triora.

## Evolució demogràfica

* Gràfica d'evolució de Molini di Triora entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 13 d’abril 2017].
# Cor Bijster

Cornelis "Cor" Bijster (Haarlem, 13 de desembre de 1922 - Amsterdam, 24 d'octubre de 1998) va ser un ciclista neerlandès, que fou professional entre 1948 i 1961. Es dedicà al ciclisme en pista, especialitzant-se en la Velocitat. Com amateur, va guanyar dues medalles al campionats del món de la modalitat.

## Palmarès

* 1942
** Campió dels Països Baixos amateur de velocitat
* 1945
** Campió dels Països Baixos amateur de velocitat
* 1946
** Campió dels Països Baixos amateur de velocitat
* 1947
** Campió dels Països Baixos amateur de velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Francisco González Chermá

Francisco González Chermá (Castelló de la Plana, 1832 - 1896) fou un empresari, periodista i polític valencià, primer líder republicà de Castelló.

## Biografia

Heretà del seu pare un dels principals tallers de calçat de Castelló. També tocava el violí. Començà militant a la secció demòcrata del Partit Progressista, i el 1862 va presidir el Comitè Democràtic de Castelló, de manera que va participar els intents colpistes de Joan Prim i Prats al País Valencià de 1862 i 1868. A causa de la seua participació en l'alçament de 1867, fou detingut i condemnat a mort en un consell de guerra, però gràcies a la mediació de Ruperto Gasset Mesina (pare de Fernando Gasset Lacasaña) li fou commutada per 20 anys de presó. Fou enviat a la presó de Tarragona per a complir la condemna, però el triomf de la revolució de 1868 li va valdre l'amnistia i formà part de la Junta Revolucionària de Castelló. Formà part aleshores del Partit Republicà Democràtic Federal, vencedor de les eleccions municipals de Castelló de desembre de 1869 i gràcies a les quals el gener de 1869 fou escollit per votació popular alcalde de Castelló. Alhora, fou diputat a Corts pel districte de Castelló de la Plana a les eleccions generals espanyoles de 1871, abril de 1872, agost de 1872 i 1873.
Fou un dels signants del Pacte de Tortosa (maig de 1869) en representació de Castelló, però el juliol de 1873 abandonà el partit per discrepàncies amb Francesc Pi i Margall. Aleshores s'arrenglerà amb el sector més intransigent del republicanisme federalista i participà en la revolta cantonalista de Castelló de la Plana. Després de la fi de la Primera República Espanyola (1874) es dedicà al periodisme, dirigint els diaris El Centinela Federal, El Clamor, El Clamor de la Democracia i El Clamor de Castellón. El 1881 abandonà el federalisme i va adherir-se al manifest de Manuel Ruiz Zorrilla i Nicolás Salmerón. A les eleccions generals espanyoles de 1891 fou escollit novament diputat del Partit Republicà Progressista per Castelló.

## Bibliografia

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institució Alfons el Magnànim, 2005, p.258. ISBN 9788495484802.
* Fitxa del Congrés de Diputats

## Referències

* ↑ Berjoan, Nicolas; Castañeda, Eduardo Higueras; Collantes, Sergio Sánchez. El republicanismo en el espacio ibérico contemporáneo: Recorridos y perspectivas. Casa de Velázquez, 2021-10-07, p. 164. ISBN 978-84-9096-331-9.
# Sat.1

Sat.1 (anteriorment PKS) és un operador privat alemany, amb seu a Berlín, que també emet a Suïssa i a Àustria. Sat.1 va ser la primera cadena de televisió privada alemanya després de RTL Television.
Va començar l'1 de gener de 1984 com PKS (Programmgesellschaft für Kabel-und Satellitenrundfunk, «Societat de Programa per Radiodifusió a Cable i satèl·lit») i va ser una joint venture entre diverses companyies. La primera emissió només va poder ser vista per les poques persones que tenien accés a la televisió per cable. La programació inicial va consistir en pel·lícules antigues procedents dels arxius de KirchMedia, sèries americanes i concursos.
Més tard el canal va començar a fer-se popular amb la producció de sèries pròpies i pel·lícules per a televisió. Actualment el canal destaca per oferir concursos, sèries de producció alemanya i programes d'entreteniment, amb un target més adult que el de ProSieben, l'altre canal del grup.
Sat.1 forma part de ProSiebenSat.1 Media. El director és Matthias Alberti.

## Percentatge del mercat alemany

* 1987: 1,5%
* 1988: 5,8%
* 1989: 8,5%
* 1990: 9,0%
* 1991: 10,6%
* 1992: 13,1%
* 1993: 14,4%
* 1994: 14,9%
* 1995: 14,7%
* 1996: 13,2%
* 1997: 12,8%
* 1998: 11,8%
* 1999: 10,8%
* 2000: 10,2%
* 2001: 10,1%
* 2002: 9,9%
* 2003: 10,2%
* 2004: 10,3%
* 2005: 10,9%
* 2006: 9,8%
* 2007: 9,6%

## Enllaços externs

* Pàgina de web oficial de Sat.1
# Alexander Porter

Alexander Porter (Adelaida, 13 de maig de 1996) és un ciclista australià, que combina el ciclisme en pista amb la carretera.

## Palmarès en pista

* 2014
** Campió del món júnior en Persecució per equips (amb Sam Welsford, Daniel Fitter i Callum Scotson)
* 2015
** Campió d'Austràlia en Persecució per equips (amb Alexander Edmondson, Callum Scotson i Miles Scotson)
* 2016
** Campió del món en Persecució per equips (amb Miles Scotson, Michael Hepburn, Callum Scotson, Sam Welsford i Luke Davison)
** Campió d'Oceania en Persecució per equips (amb Kelland O'Brien, Callum Scotson i Sam Welsford)
** Campió d'Oceania en Scratch
** Campió d'Austràlia en Persecució per equips (amb Alexander Edmondson, Callum Scotson i Miles Scotson)
* 2017
** Campió del món en Persecució per equips (amb Cameron Meyer, Sam Welsford, Nick Yallouris, Kelland O'Brien i Rohan Wight)
** Campió d'Austràlia en Madison (amb Rohan Wight)

### Resultats a la Copa del Món

* 2014-2015
** 1r a Guadalajara, en Persecució per equips
* 2015-2016
** 1r a Hong Kong, en Persecució per equips

## Palmarès en ruta

* 2017
** Campió d'Austràlia sub-23 en critèrium

## Enllaços externs

* Fitxa a sitiodeciclismo.net
* Fitxa a cyclebase.nl
# Morgan

«Morgan» té aquests significats:
* Morgan (Texas)
* Biografies:
** Augustus De Morgan (Madurai, Índia, 1806 - Londres, 1871), matemàtic britànic
** Dave Morgan, pilot de curses automobilístiques britànic que va arribar a disputar curses de Fórmula 1
** Derrick Morgan (1940, Mocho, Jamaica), músic dels anys 1960 i 1970
** Evelyn De Morgan (1855 – 1919, Londres), pintora anglesa prerrafaelina
** Jacob C. Morgan (Nahódeshgizh, Nou Mèxic, 1879-1950), cabdill navaho
** J. D. Morgan (1919 - 1980), tennista nord-americà
** Lee Morgan (1938, Filadèlfia - 1972, Nova York), trompetista i compositor estatunidenc de jazz
** Lewis Henry Morgan (1818 - 1881), antropòleg i etnòleg estatunidenc
** Marlo Morgan (1937), escriptora i metgessa nord-americana
** Rhodri Morgan (1939), polític gal·lès, Primer ministre de Gal·les
** Thomas Hunt Morgan (Lexington, EUA, 1866 - Pasadena, 1945), genetista estatunidenc guardonat amb el Premi Nobel de Medicina
** General Morgan o Mohammed Hersi, militar somali
* Miscel·lània:
** El relat de Morgan (Morgan's Run, 2000), novel·la escrita per l'escriptora i neurofisiòloga australiana Colleen McCullough
** Morgan Stanley, entitat financera nord-americana que desenvolupa la seva activitat com a banc d'inversions i agent de borsa, amb seu central a Nova York
** The Morgan Stanley Building, gratacel de Broadway, Nova York
** Regions Morgan Keegan Championships & Cellular South Cup, torneig de tennis celebrat anualment a Memfis, Tennesee, EUA
** Arboretum Morgan, arborètum al Campus MacDonald de la Universitat McGill a Sainte-Anne-de-Bellevue, Quebec, Canadà
** Pierpont Morgan Library, biblioteca de recerca i un museu fundat per J P Morgan, Jr amb seu a Nova York
** Morgan: A Suitable Case for Treatment, pel·lícula de Karel Reisz, de 1966.
# Jan de Stobnica

Jan de Stobnica (1470 Stobnica - 1530) - geògraf, filòsof i naturalista polonès, professor de la Universitat Jagellónica, i rector de l'Acadèmia Lubranski.
Va estudiar a la Universitat Jagellónica, on va impartir classes com a professor entre 1498 i 1514. És autor de nombroses obres sobre temes de gramàtica, lògica, astronomia, geografia, matemàtiques, música, ciència i ètica.

## Mapa d'Amèrica

El 1512 va publicar una obra geogràfica Introductio Ptholomei Cosmographia que conté un dels primers mapes de Polònia.
El més important però, d'aquesta edició de Ptolemeu de Jan de Stobnica, és el fet de ser el primer document on figura un mapa d'Amèrica del Nord i del Sud mostrant explícitament la connexió per un istme d'ambdós continents. (El de Joan de la Cosa de 1500 el tapa amb un quadre).
Aquesta seva obra "Cosmographiam" de 1512, és la més preuada obra polonesa de la New York Public Library. És una de les més antigues referències conegudes d'Amèrica del Nord amb el golf de Mèxic delimitat per la península de la Florida, curiosament etiquetada com a Isa-bella (vegeu el gravat), nom que correspondria a la Cuba de l'època primitiva, a la que deixa en blanc.
També va ser l'autor del manual d'història natural Parvulus philosophiae naturalis i de dissertacions en el camp de la Metafísica, gramàtica i lògica. Com a filòsof va ser un defensor de l'Escotisme.

## Notes

* ↑ Piotr Stefan Wandycz, The United States and Poland, Harvard University Press, p. 32.

## Bibliografia

* George J. Lerski, Piotr Wróbel, Richard J. Kozicki, Historical dictionary of Poland, 966-1945, Greenwood Publishing Group, p. 221.
* Edward H. Lewinski-Corwin, The Political History of Poland, University of California, San Diego, 1917.
* L. Sieciechowiczowa, la vida quotidiana a Poznan Renaixement 1518-1619, Varsòvia, 1974
# La Lloreda

«La Lloreda» té aquests significats:
* La Lloreda (Cardona). Masia de Cardona (Bages)
* La Lloreda (Navès). Masia de Navès (Solsonès)
Vegeu també:
* Can Lloreda (Les Franqueses). Masia de Les Franqueses del Vallès (Vallès Oriental)
* Can Lloreda (Llavaneres). Masia de Sant Andreu de Llavaneres (Maresme)
* Can Lloreda (Montagut i Oix). Masia de Montagut i Oix (Garrotxa)
# Morgan (Geòrgia)

Morgan és una població dels Estats Units a l'estat de Geòrgia. Segons el cens del 2000 tenia 1.464 habitants.

## Demografia

Segons el cens del 2000, Morgan tenia 1.464 habitants, 108 habitatges, i 69 famílies. La densitat de població era de 428,2 habitants/km².
Dels 108 habitatges en un 25% hi vivien nens de menys de 18 anys, en un 42,6% hi vivien parelles casades, en un 16,7% dones solteres, i en un 35,2% no eren unitats familiars. En el 33,3% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,76.
Per edats la població es repartia de la següent manera: un 3,4% tenia menys de 18 anys, un 17,6% entre 18 i 24, un 58,4% entre 25 i 44, un 16,9% de 45 a 60 i un 3,7% 65 anys o més.
L'edat mediana era de 35 anys. Per cada 100 dones de 18 o més anys hi havia 1,246,7 homes.
La renda mediana per habitatge era de 25.000 $ i la renda mediana per família de 32.500 $. Els homes tenien una renda mediana de 26.974 $ mentre que les dones 16.667 $. La renda per capita de la població era de 6.414 $. Entorn del 19,6% de les famílies i el 25,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morgan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Morgan». American Fact Finder. Oficina del Cens dels Estats Units, 12-01-2010.
# Sendes

Sendes és un nucli de població del municipi de Montferrer i Castellbò i de l'entitat municipal descentralitzada Vila i Vall de Castellbò (Alt Urgell). Poble de l'antic terme de la vall de Castellbò, al nord de l'antiga capçalera municipal, està situat a 1.243 metres d'altitud i havia estat cap d'una extensa parròquia que incloïa Sallent i la Torre de Sant Climent.
L'any 2019 no tenia habitants, sent un dels despoblats del municipi. Habitat des de l'edat mitjana, passà de 73 habitants al segle xix a 7 el 1970.
En destaca l'església de Sant Vicenç del segle xviii. El retaule gòtic dels segles XIV-XV es va portar el 1972 a la casa del comú de Montferrer i es conserva al Museu Diocesà d'Urgell. El nom Sendes prové d'un antropònim no determinat.
| 1865 | 1920 | 1950 | 1970 | 1986 | 2009 |
| 140 | 43 | 32 | 7 | 0 | 2 |

## Cultura popular

* Coples del senyor Payrot: [...] Ha plantat la fortalesa al Poble de Santa Creu, defensant aquella plassa Six, Aubet y Sant Andreu. A Sendes y Solanell la digo digo, a Sendes y Solanell diuhen de patir són vells. [...].

## Referències

* 1 2 «Sendes, Sallent i la Torre de Sant Climent». GGCC. L'Enciclopèdia. [Consulta: 9 maig 2012].
* 1 2 «Situació Sendes». Ajuntament de Montferrer i Castellbò. Arxivat de l'original el 2016-03-03. [Consulta: 8 maig 2012].
* 1 2 «Sendes». Gran Enciclopèdia Catalana. Barcelona: Grup Enciclopèdia Catalana.
* ↑ «251403 Montferrer i Castellbò». Idescat. [Consulta: 24 agost 2020].
* ↑ «Història». Ajuntament de Montferrer i Castellbò. Arxivat de l'original el 2011-04-07. [Consulta: 8 maig 2012].
* ↑ Pita Mercé, Rodrigo. Argensola: Revista de Ciencias Sociales Otros nombres antiguos en la toponimia de Lérida y Huesca, 1960, pàg. 208.
* ↑ Villaró, Albert; Campillo, Xavier. Causas y consecuencias del despoblamiento. Volum 10 de MAB 6 Alt Pirineu; Volum 10 de Programa español de investigación. La Seu d'Urgell: MAB 6 ALT Pirineu, 1988, pàg. 14.
* ↑ «Coples del senyor Payrot per assotar uns y altres amb lo seu esfors». Romanços. Lerida: la editorial leridana. [Consulta: 9 maig 2012].